Rudy Ariffin

Drs. H. **Rudy Ariffin**, M.B.A adalah Hubnur Kalimantan Salatan nang manjabat dua kali, yaitu pas 2005-2010 nang bapasangan lawan Rosehan Noor Bahri lawan pas 2010-2015 nang bapasangan lawan Rudy Resnawan. Sabalumnya sidin manjabat sabagai Bupati Banjar pas 1999-2005. Sidin dipinandui sabagai Hubnur nang paling banyak paumpatnya di Twitter wan rancak manampung idabul matan warga wan sabagai wadah bapandiran langsung lawan pandukung sidin.  

## Kisah hidup
Rudi Ariffin diranakakan di Banjarmasin, 17 Agustus 1952. Sidin marupakan alumni jurusan Susial Pulitik (SusPul), Uniparsitas Lambung Mangkurat nang mana bahubungan lawan riwayat gawian sidin sabagai politisi. Sidin kawin lawan Hayatun Fardah wan baisi talu ikung anak nang bangaran Hj. Adistya Dewi Ariffin, Aditya Mufti Arifin lawan Setya Persada Ariffin.  Anak sidin nang kadua maumpati jajak batis abahnya dalam begawian iaitu manjadi pulitisi jua sabagai Walikuta Banjarbaru wahini.  

Capaian nang dihasilakan matan kapamimpinan Rudy Ariffin diantaranya adalah manuntungakan pangarukan alur ambang sungai Barito, manyuruh PLN maulah PLTU 2x 65 Migawatt di Asam-asam gasan ma-atasi hidup mati lampu listrik di wilayah Kalimantan salatan wan tangaj, maulah pusat parkanturan Pamarintah Prupinsi di Banjarbaru, maulah industri wasi baja,  lawan berhasil mambawa APBD Kalimantan Salatan tambus ka angka Rp. 2,2 Triliun. Imbah ngitu hal nang dirasa paling menggembirakan gasan bubuhan warga adalah manyariki truk batubara lalu di jalan ganal ampun nagara sasuai Perda No. 3 Tahun 2008. 

Pas 2010 haratan sidin manjabat gubernur aktip, sidin takana kasus dugaan karupsi pambibasan tanah bakas pabrik Kartas Martapura ulih Kajaksaan Agung nang dianggap marugiakan nagara sabanyak Rp 6 Milyar. 

## Pandidikan
Riwayat pandidikan sidin adalah:  

* Jurusan Administrasi Nagara, Fakultas Susial Pulitik, Uniparsitas Lambang Mangkurat, 1980
* APDN Banjarbaru, 1975
* SMAN Banjarmasin, 1971
* SMPN Banjarmasin, 1968
* SRN Barabai, 1964

## Riwayat gawian
Riwayat gawian sidin adalah: 

* Gubernur Kalimantan Salatan, 2010-2015
* Gubernur Kalimantan Salatan, 2005-2010
* Bupati Kabupatin Banjar, 2000-2005
* Sakrataris Dairah Kabupatin Banjar, 1997-2000
* Kapala Biru Kauangan Setda, Kalimantan Selatan, 1996-1997
* Kapala Bagian TU Dinas Pandapatan, Kalimantan Selatan, 1993-1996
* Kabid Parjanjangan Diklat, Kalimantan Selatan, 1991-1993
* Kabid Bimbingan wan Pangambangan Siswa Diklat, Kalimantan Selatan, 1990-1991
* Kabid Pambangunan Tugub Wilayah II, Kalimantan Selatan, 1990
* Kabid Pangajaran Diklat, Kalimantan Selatan, 1985-1990
* Kasi Admin Pandidikan BP-7, Kalimantan Selatan, 1983-1985
* Kasi Litbang BP-7, Kalimantan Selatan, 1982-1983
* Pd. Sakolah Lanjutan Pemerintahan Umum Banjarbaru, 1981-1982
* MPP Kacamatan Sungai Tabuk, 1979-1982

## Pristasi

* Satya Lencana Pembangunan Bidang Kuprasi wan UKM, Juli 2009
* Anugerah Aksara Pratama, Siptimbir 2009
* Anugerah Award Keuangan RI, Nupimbir 2009
* Penghargaan dalam ketahanan Pangan & Peningkatan Produksi Beras, Disimbir 2008
* Piagam wan Lencana Ksatria Bakti Husada Arutala, Disimbir 2008
* Penghargaan Abdi Tani Nelayan Utama (Juli 2007)
* Penghargaan Gerakan Nasional Rehabilitasi Hutan dan Lahan (GNRHL), Disimbir 2006
* Anugerah Kehormatan dalam Mamajuakan Pandidikan

**Bidang invistasi**

* Penghargaan Keselamatan Kesehatan Kerja (K3) sabagai Pembina K3

## Pranala luar

* Rudy Ariffin di Twitter 

## Daptar jujuhutan